open-index/open-wikipedia-markdown huggingface dataset:
სალო, ანუ სოდომის 120 დღე

**სალო, ანუ სოდომის 120 დღე** () — პიერ პაოლო პაზოლინის უკანასკნელი კინოფილმი, რომელიც გამოვიდა 1975 წელს. გადაღებულია მარკიზ დე სადის „სოდომის 120 დღის“ მიხედვით. პაზოლინიმ მარკიზ დე სადის რომანის მოქმედება 1944–45 წლებში ფაშისტურ სალოს რესპუბლიკაში გადმოიტანა, სადაც ადამიანთა ჯგუფები „უმაღლესი საზოგადოებიდან“ ამცირებენ, მასხარად იგდებენ, აწვალებენ ჭაბუკებსა და გოგონებს. ეს ეგზეკუცია ოთხი თვე გრძელდება. უფროსებისთვის ეს თავიანთი სულმდაბალი ინსტინქტების დაკმაყოფილების უკანასკნელი საშუალებაა, ხოლო ახალგაზრდა ადამიანებისთვის — თავიანთი სიჭაბუკისა და სიცოცხლის სურვილისთვის მიზღვა. ფილმის მოქმედება ვითარდება ჩრდილოეთ იტალიაში, სალოს რესპუბლიკაში, სადაც ადგილი აქვს იტალიური ფაშიზმის უკანასკნელ დღეებს. ფილმი ოთხი ნაწილისაგან შედგება, რომელიც ინსპირირებულია დანტე ალიგიერის „ღვთაებრივი კომედიის“ ნაწარმოებით. ფილში მონაწილეობენ: პაოლო ბონაჩელი, ალდო ვალეტი და სხვა. კომპოზიტორი ენიო მორიკონე.  

ჩიკაგოს კინოკრიტიკოსთა ასოციაციამ „სალო, ანუ სოდომის 120 დღე“ 100 საშინელებათა ფილმთა შორის 65 ადგილზე გაიყვანა 2006 წელს, გარდა ამისა, მასზე სტატია დაიწერა The Penguin Encyclopedia of Horror and the Supernatural-ში (1986).

## როლებში 
## რესურსები ინტერნეტში 
* 
* 
* 

კატეგორია:1975 წლის ფილმები
კატეგორია:იტალიურენოვანი ფილმები
კატეგორია:ფრანგულენოვანი ფილმები
კატეგორია:გერმანულენოვანი ფილმები
კატეგორია:პიერ პაოლო პაზოლინის ფილმები
ოლიმპ-2

**სტადიონი „ოლიმპ-2“** (ყოფილი **„როსსელმაში“**) — საფეხბურთო სტადიონი რუსეთში, ქალაქ დონის როსტოვში. აშენდა 1939 წელს. 50-იან წლებში ის იყო საბჭოთა კავშირში სიდიდით მეცხრე სტადიონი: იქ ეტეოდა 32 000 მაყურებელი (ორიარუსიანი ტრიბუნების ხარჯზე, შემდეგ მეორე იარუსი აიღეს). დღეს სტადიონი გაანგარიშებულია 15 840 კაცზე, მინდვრის ზომები კი არის 105х68. იგი აღჭურვილია ბუნებრივი გაზონის გათბობის სისტემით. რეკონსტრუქციის შემდეგ სტადიონზე დაეტევა 30 000 გულშემატკივარი.

სტადიონზე დაყენებულია სადრენაჟე სისტემა REHAU RAUPLEN, რომლის საერთო სიგრძეა 1000 მ, დაახლოებით 100 მ სიგრძის საკანალიზაციო მილები AWADUCT და 10 საკანალიზაციო ჭა AWASCHACHT. ბუნებრივი გაზონის გათბობა ხდება REHAU RAUTHERM S სისტემის საშუალებით (გამოყენებულია 35 000 მ მილები).

## რესურსები ინტერნეტში
* საფეხბურთო კლუბ როსტოვის ოფიციალური საიტი  

კატეგორია:რუსეთის სტადიონები
ადამს-ლეიკი

**ადამს-ლეიკი** () — მყინვარული ტბა კანადაში, ბრიტანეთის კოლუმბიაში. ფართობი 137 კმ². მდებარეობს ზღვის დონიდან 404 მ სიმაღლეზე. მაქსიმალური სიღრმე 457 მ. ფიორდისებრი, წაგრძელებული და ვიწრო ფორმისაა. პოპულარული ტურისტული ობიექტია. ტბაში ბინადრობს თევზი ცისარტყელა კალმახი.

## იხილეთ აგრეთვე 
* მსოფლიოს უღრმესი ტბების სია 

## რესურსები ინტერნეტში 
* ადამს-ლეიკი — ინფორმაცია 

კატეგორია:კანადის ტბები
კატეგორია:ტბები ანბანის მიხედვით
აბუს მთა

**აბუს მთა** ან **გურუ-სიკარი** (დავ.  माउंट आबू,) — არავალის ქედის უმაღლესი მწვერვალი. მისი სიმაღლეა 1722 მ. XII საუკუნიდან ეს არის ჯაინიზმის  რელიგიური მოძრაობის ცენტრი. მთა ცნობილია ტაძართა კომპლექსებით: ვიმალა-ვასაი, ნემინატჰა და ადინატჰა. ტაძრები საინტერესოდ გამოიყურება თავისი თეთრი ქვის ფერში გადაწყვეტილი ინტერიერებით, ჯაინისტური ქანდაკებებით და სხვა.

## ლიტერატურა 
* ჯაინ კ.ხ. „რაჯასტანის ანტიკური ციხეები და ქალაქები“. დელი. 1972.

კატეგორია:ინდოეთის მთები
ნეჯდი

მინი|ნეჯდი საუდის არაბეთის თანამედროვე ადმინისტრაციულ საზღვრებში.
**ნეჯდი** ან **ნიჯდი** () — ისტორიული რეგიონი ცენტრალურ საუდის არაბეთში.  ნეჯდი მიიჩნევა ვაჰაბიზმის წარმოშობის ადგილად. ნეჯდი ცნობილია ისლამის პურიტანული ინტერპრეტაციით. რეგიონის მოსახლეობის უმეტესობა არის ვაჰაბისტი. ქვეყნის მოსახლეობის 28% ცხოვრობს ამ რეგიონში. ნეჯდი დაყოფილია შემდეგ პროვინციებად: ჰაილი,  ელ-ქაზიმი და ერ-რიადი.

რეგიონის ეკონომიკის ყველაზე დიდი დარგია მატყლის დაუმუშავებელი ქსოვილის წარმოება.

## იხილეთ აგრეთვე 
*თიჰამა
*ჰიჯაზი

## სქოლიო 
კატეგორია:საუდის არაბეთის გეოგრაფია
კატეგორია:ისტორიული რეგიონები
კატეგორია:ისტორიული რეგიონები
ოქროს გლობუსის 28-ე დაჯილდოება

**ოქროს გლობუსის 28-ე დაჯილდოება** გაიმართა 1971 წლის 5 თებერვალს. მასში მონაწილეობა მიიღო 1970 წელს გამოსულმა კინო და ტელენამუშევრებმა.

## კინო 
## რესურსები ინტერნეტში
*

კატეგორია:ოქროს გლობუსი
არიავარტა

thumb|300px|არიავარტა ვედურ პერიოდში
**არიავარტა** (Āryāvarta, आर्यावर्त, „არიელთა სამყოფელი“)  — ჩრდილოეთ ინდოეთის სახელწოდება კლასიკურ სანსკრიტულ ლიტერატურაში. „მანი–სმრიტი“ გვაზლევს დაზუსტებულ ადგილა ამ სახელწოდების ქვეშ — „მიწა ჰიმალაებსა და ვინდჰიას, აღმოსავლეთისა და დასავლეთის ზღვებს შორის“ (2.22). „ვასიშტჰა–დჰარამასუტრას“ თანახმად (I.8-9 и 12-13), არიავარტა მდებარეობს აღმოსავლეთით იმ ადგილიდან, სადაც  მდინარე სარასვატი იკარგება უდაბნოში, კალაკავანიდან დასავლეთით, პატიატრას მთიდან და ვინდჰიადან ჩრდილოეთით და ჰიმალაებიდან სამხრეთით.

ზოგიერთი ლიტერატურა კიდევ უფრო აზუსტებს გეოგრაფიულ ადგილს, კერძოდ, მინიშნებულია, რომ არიაბარტა მდებარეობს მდინარეების განგისა და ჯამუნას შუამდინარეთში. ზოგიერთ დჰარმასუტრაში აღწერილია გამოსყიდვის რიტუალი, რომელიც უნდა შეესრულებინათ არიელებს არიავარტას საზღვრების გადაკვეთისას.  

## ლიტერატურა 
* კანე, პანდურანგ ვამან: *დჰარმასუტრას ისტორია: (ძველი და შუა საუკუნეების რელიგიური და სამოქალაქო სამართალი)* ბანდარკარის აღმოსავლეთმცოდნეობის ინსტიტუტი, როონა (1962—1975)
* შტეინი, ბ; 2010: ინდოეთის ისტორია (2 წიგნად), ISBN 978-1-4051-9509-6.

## რესურსები ინტერნეტში 
* საგანმანათლებლო, სოციალური და რელიგიური ორგანიაზაცია

კატეგორია:ინდუიზმის ისტორია
კატეგორია:ინდუისტური მითოლოგიის გეოგრაფია
კუკუ-იამანი

**კუკუ-იამანი**, **ნახური** () — წყვილჩლიქოსანი ცხოველი ძროხისებრთა ოჯახისა. ახასიათებს თხისა და ცხვრის ნიშნები. მისი სხეულის სიგრძე 140 სმ აღწევს, სიმაღლე მინდაოში 90 სმ-მდე, წონა 73 კგ-მდე. მამლებს მოხრილი, გვერდით გადახრილი რქები აქვს, რომელთა სიგრძეა 80 სმ. დედლებს პატარა რქები აქვს. მურა-რუხი შეფერილობისაა, დაჰკრავს მოცისფრო ელფერი. მუცელი და ფეხები ნაწილობრივ თეთრია. გავრცელებულია ცენტრალური აზიის მაღალმთიანეთებში, ადის ზღვის დონიდან 3500-5000 მ სიმაღლეზე. გვხვდება ჩინეთში, მონღოლეთში, ნეპალსა და ქაშმირში. უპირატესობას ანიჭებს მთათა ციცაბო კლდოვან მონაკვეთებს. ცხოვრობს ჯოგებად. იკვებება ბალახით. შეწყვილება ხდება სექტემბერში. ნაშიერს შობს გაზაფხულზე. ნადირობის ობიექტია. იყენებენ მის ტყავს, ხორცს.

## რესურსები ინტერნეტში 
კატეგორია:ცისფერი ცხვრები
კატეგორია:აზიის ძუძუმწოვრები
კატეგორია:ნეპალის ძუძუმწოვრები
ჰელ ჰოლბრუკი

**ჰელ ჰოლბრუკი** (; დ. 17 თებერვალი, 1925 — გ.  23 იანვარი, 2021) — ამერიკელი მსახიობი. მის ცნობილ როლებს მიეკუთვნება აბრაამ ლინკოლნის როლი 1976 წლის სატელევიზიო სერიალში „ლინკოლნი“, აგრეთვე 2007 წლის ფილმი „ველურ პირობებში“, რომლისთვისაც დაიმსახურა ოსკარის ნომინაცია.

## ფილმოგრაფია 
## რესურსები ინტერნეტში 
*
*

კატეგორია:ამერიკელი მსახიობები
კატეგორია:დაბადებული 1925
კატეგორია:დაბადებული 17 თებერვალი
კატეგორია:გარდაცვლილი    23 იანვარი
კატეგორია:გარდაცვლილი   2021
კატეგორია:მსახიობები ანბანის მიხედვით
ოქროს გლობუსის 32-ე დაჯილდოება

**ოქროს გლობუსის 32-ე დაჯილდოება** გაიმართა 1975 წლის 25 იანვარს. მასში მონაწილეობა მიიღო 1974 წელს გამოსულმა კინო და ტელენამუშევრებმა.

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
ჩინური სინდრომი

**ჩინური სინდრომი** () — 1979 წლის ამერიკული თრილერი. მთავარ როლს ასრულებს ჯეინ ფონდა, რომელმაც ფილმში შესრულებული როლისთვის მიიღო BAFTA საუკეთესო მსახიობი ქალისთვის მთავარ როლში.

## სიუჟეტი
ბირთვულ ელექტროსადგურზე შეფერხება ხდება. ხელისუფლება ფაქტის მიჩქმალვითაა დაინტერესებული. ტელეჟურნალისტი კიმბერლი უელსი, რომელიც ბირთვული ენერგიის შესახებ რეპორტაჟს ამზადებს, ოპერატორთან ერთად შემთხვევით შეესწრება მომხდარს. ოპერატორი ფარულად ჩაიწერს მასალას. ჯეკ გოდელი, სადგურის თანამშრომელი ახერხებს ავარიის თავიდან აცილებას. ტელევიზიის ხელმძღვანელობა ფარული ჩანაწერის ეთერში გაშვებაზე უარს ამბობს. კიმბერლი უელსი, რომელიც აქამდე მხოლოდ გასართობ თემებზე მუშაობდა, დამოუკიდებლად მოქმედებას იწყებს და ცდილობს, სიმართლე დაადგინოს: ხომ არ ემუქრება სადგურს ავარია? გოდელი აღმოაჩენს შეფერხების მიზეზს, შეცდომას აღჭურვილობაში, რაც შესაძლოა დიდი ავარიის მიზეზი გახდეს და ერთ-ერთ ჟურნალისტს ამის შესახებ ატყობინებს. ჟურნალისტი იღუპება. გოდელი ხვდება, რომ ხელისუფლება ჯიუტად აპირებს ფაქტის დამალვას და ამიტომ კიმბერლი უელსს უკავშირდება. 

## როლებში
*ჯეინ ფონდა — კიმბერლი უელსი 
*ჯეკ ლემონი — ჯეკ გოდელი 
*მაიკლ დუგლასი — რიჩარდ ადამსი 
*პიტერ დონატი — დონ იაკოვიჩი 
*სკოტ ბრედი — ჰერმან დეიანგი
*უილფრიდ ბრიმლი — ტედ სპინდლერი
*რიჩარდ ჰერდი — ივან მაკ-კორმაკი 
*ჯეიმზ ჰემპტონი — ბილ გიბსონი 

## რესურსები ინტერნეტში
* 
* 
* 

კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:1979 წლის ფილმები
მარლენ ხუციევი

**მარლენ ხუციევი** ( დ. 4 ოქტომბერი, 1925, თბილისი — გ. 19 მარტი, 2019, მოსკოვი, რუსეთის ფედერაცია) — ქართული წარმოშობის საბჭოთა და რუსი კინორეჟისორი და სცენარისტი. სსრკ სახალხო არტისტი (1986). პროფესორი. 

1950 წელს დაამთავრა საკავშირო კინემატოგრაფიის სახელმწიფო ინსტიტუტის სარეჟისორო ფაკულტეტი (ი. სავჩენკოს სახელოსნო). ხუციევმა ფელიქს მირონერთან ერთად გადაიღო სადიპლომო ფილმი „ქალაქთმშენებლები“, შემდეგ კი — „გაზაფხული ზარეჩნაიას ქუჩაზე“, რომელსაც მიენიჭა ბრინჯაოს მედალი მოსკოვის ახალგაზრდობისა და სტუდენტთა მსოფლიო ფესტივალზე 1967 წელს. სხვა ფილმებიდან აღსანიშნავია: „ორი თედორე“ (1958), „მე ოცი წლისა ვარ“ (1964), „ივლისის წვიმა“ (1966), „ბოლოსიტყვაობა“ (1983). 1970 წელს გადაიღო მხატვრული ტელეფილმი „მაისის თვე იყო“, რომელსაც მიენიჭა პრემია პრაღის ტელეფილმების VII საერთაშორისო კინოფესტივალზე. მისმა ფილმმა „მე ოცი წლისა ვარ“ მიიღო პრიზები ვენეციისა და რომის საერთაშორისო კინოფესტივალებზე 1965 წელს.

2019 წლის მარტში, ბოტკინის სახელობის საავადმყოფოში ჰოსპიტალიზაციის შემდეგ, გარდაიცვალა 94 წლის ასაკში.

## რესურსები ინტერნეტში 
*
*

## ლიტერატურა 
* Зоркая Н., Марлен Хуциев, в её кн.: Портреты, М., 1965.

## სქოლიო
კატეგორია:დაბადებული 4 ოქტომბერი
კატეგორია:დაბადებული 1925
კატეგორია:თბილისში დაბადებულები
კატეგორია:გარდაცვლილი 19 მარტი
კატეგორია:გარდაცვლილი 2019
კატეგორია:რუსი კინორეჟისორები
კატეგორია:სსრკ-ის სახალხო არტისტები
კატეგორია:რსფსრ-ის სახალხო არტისტები
კატეგორია:რსფსრ-ის ხელოვნების დამსახურებული მოღვაწეები
კატეგორია:რუსეთის ფედერაციის ღირსების ორდენის კავალრები
კატეგორია:რუსეთის მეგობრობის ორდენის კავალრები
კატეგორია:საპატიო ნიშნის ორდენის კავალრები
კატეგორია:II ხარისხის მამულის წინაშე დამსახურებისათვის ორდენის კავალრები
კატეგორია:III ხარისხის მამულის წინაშე დამსახურებისათვის ორდენის კავალრები
კატეგორია:IV ხარისხის მამულის წინაშე დამსახურებისათვის ორდენის კავალრები
კატეგორია:ვლადიმერ ლენინის დაბადების 100 წლისთავის აღსანიშნავი მედლით დაჯილდოებულები
კატეგორია:მოსკოვში გარდაცვლილები
ჯიმარის მყინვარი

**ჯიმარის მყინვარი** — კარულ-ხეობის ტიპის მყინვარი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხოხის ქედის ჩრდილოეთ კალთაზე, მდინარე გენალდონის (გიზელდონის მარჯვენა შენაკადი) სათავეში. სიგრძე 3,2 კმ, ფართობი 2,5 კმ². დამახასიათებელია წინსვლითი გადაადგილება. საზრდოობს მწვერვალ ჯიმარის კალთაზე ჩამონადენი მყინვარული ნაკადებით. მყინვარიდან გამოედინება მდინარე გიზელდონის მარჯვენა შენაკადი — გენალდონი. ჯიმარის მყინვარზე მისასვლელი გზა ადის სოფელ კარმადონიდან.

## ლიტერატურა 
კატეგორია:მცხეთა-მთიანეთის მხარის მყინვარები
ამაზონია (სტადიონი)

**ამაზონია** () — საფეხბურთო სტადიონი ამაზონასის შტატის ქალაქ მანაუსში, ბრაზილიაში. აშენებულია ძველი ვივალდანის სტადიონის ადგილას, რომელიც 2011 წელს დაანგრიეს. მისი მშენებლობა 2011-2014 წლებში მიმდინარეობდა. სტადიონის ტევადობაა 39,118. სტადიონის გახსნითი მატჩი 2014 წლის 9 მარტს შედგა, ადგილობრივ „ნასიონალსა“ და „კლუბ რემოს“ შორის (2-2).

„ამაზონიაზე“ გაიმართება 2014 წლის მსოფლიო ჩემპიონატის მატჩები.

## რესურსები ინტერნეტში 
* .

## სქოლიო 
კატეგორია:ბრაზილიის საფეხბურთო სტადიონები
ახალი მოდელის არმია

**ახალი მოდელის არმია** () — მრგვალთავიანების შეიარაღებული ძალები, შეიქმნა 1644 წელს ინგლისის რევოლუციის პერიოდში ოლივერ კრომველის ინიციატივით. არმიის შემადგენლობაში იყო 22 ათასი ჯარისკაცი და ოფიცერი. მასში გაერთიანებული იყო 23 პოლკი (ქვეითი ჯარი -12 პოლკი, დრაგუნები - 1 პოლკი, ცხენოსანი არმია - 10 პოლკი). ახალი მოდელის არმიაში გაბატონებული იყო მკაცრი დისციპლინა და მაღალი რელიგიური (პროტესტანტიზმი) სულისკვეთება.

## ლიტერატურა 
* 
* 
* 
* 

კატეგორია:ინგლისის რევოლუცია
ასირი

**ასირი**  () — საუდის არაბეთის რეგიონი, მდებარეობს ქვეყნის სამხრეთ-დასავლეთში. სახელი ჰქვია რეგიონში მცხოვრები კლანების კონფედერაციის მიხედვით. მისი ფართობი შეადგენს 81 000 კმ²-ს, ხოლო მოსახლეობა დაახლოებით 2 190 000 ადამიანს. მისი დედაქალაქია აბჰა, სხვა მსხვილი ქალაქებია: ხამის-მუშაიტი, ბიშა და ბარიქი. 2007 წლის 16 მაისიდან რეგიონის მმართველი არის ფაისალ ბინ ხალიდი, მეფის ხალიდ იბნ აბდელ აზიზ ალ საუდის შვილი. მან ამ პოზიციაზე შეცვალა თავისი ბიძაშვილი ხალიდ ალ ფაისალი.

## გუბერნიები 
ასირის რეგიონი იყოფა 6 გუბერნიად (მოსახლეობის რაოდენობა მოცემულია 2010 წლის აღწერის მიხედვით):
*აბჰა (+600,000)
*ალ-ნამასი  (+105,000)
*ბარიქი (+50,000)
*ბიშა (+325,800)
*ხამის-მუშაიტი (+835,000)
*ტანომა (+65,000)
*დარან-ალჯანუბი (+55,000)

## ეკონომიკა 
ისტორიულად ასირში აწარმოებდნენ: ყავას, ხორბალს, იონჯას, ქერს, სინამაქის ფოთოლს და საკმეველს. რეგიონის შედარებით ნესტიან ადგილებში იზრდება ქუნჯუთი. ჩალა გამოიყენებოდა ჭილობის, ჩალის ქუდების და კალათების დასამზადებლად, ზოგიერთი ტომი მისგან კარვებსაც წნავდა.

## გუბერნატორები 
*ხალიდ ალ ფაისალი (1971–2007)
*ფაისალ ბინ ხალიდი (2007–დღემდე)

## ლიტერატურა 
* Mackey, Sandra. *The Saudis: Inside the Desert Kingdom*. Updated Edition. Norton Paperback. W.W. Norton and Company, New York. 2002 (first edition: 1987). ISBN 0-393-32417-6 pbk.

## რესურსები ინტერნეტში 
* "Asir" in the *Encyclopædia Britannica*, 11th&nbsp;ed. (1911)
* Asir National Park 

## სქოლიო 
კატეგორია:საუდის არაბეთის პროვინციები
ჯორჯ სტივენზი

**ჯორჯ სტივენზი** (; დ. 18 დეკემბერი, 1904, ოკლენდი — გ. 8 მარტი, 1975, ლანკასტერი) — ამერიკელი რეჟისორი, პროდიუსერი, სცენარისტი, ოპერატორი და მსახიობი. იყო 1950-იანი წლების ერთ-ერთი გამორჩეული რეჟისორი.

## ფილმოგრაფია
*1935 - ელის ადამსი *(Alice Adams)*
*1943 - რაც მეტია უფრო მხიარულია *(The More the Merrier)*
*1951 - ადგილი მზეზე *(A Place in the Sun)*
*1953 - შეინი *(Shane)*
*1956 - გიგანტი *(Giant)*
*1959 - ანა ფრანკის დღიური *(The Diary of Anne Frank)*

## რესურსები ინტერნეტში 
*

კატეგორია:ამერიკელი კინორეჟისორები
კატეგორია:დაბადებული 18 დეკემბერი
კატეგორია:დაბადებული 1904
კატეგორია:გარდაცვლილი 8 მარტი
კატეგორია:გარდაცვლილი 1975
კატეგორია:ოსკარის მფლობელი კინორეჟისორები
კატეგორია:XX საუკუნის ამერიკელი ბიზნესმენები
შენ გაიცნობ მაღალ შავგრემან უცნობს

**შენ გაიცნობ მაღალ შავგრემან უცნობს** () — ვუდი ალენის 2010 წლის კომედიურ-დრამატული ფილმი. ფილმის პრემიერა გაიმართა 2010 წლის კანის კინოფესტივალზე. ფილმში ერთ-ერთ როლზე მოიაზრებოდა ნიკოლ კიდმანი, თუმცა საბოლოოდ ის ლუსი პანჩმა შეცვალა.

## როლებში
*ანტონიო ბანდერასი - გრეგ კლემენტი
*ჯოშ ბროლინი - როი ჩენინგი
*ენტონი ჰოპკინზი - ელფი შეფრიჯი 
*გემა ჯონსი - ელენა შეფრიჯი
*ფრეიდა პინტო - დია
*ლუსი პანჩი - შერმენ ფოქსი 
*ნაომი უოტსი - სალი ჩენინგი 

## რესურსები ინტერნეტში
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2010 წლის ფილმები
კატეგორია:ვუდი ალენის ფილმები
კატეგორია:კომედიური ფილმები
ჯოზეფ შილდკრაუტი

**ჯოზეფ შილდკრაუტი** (; დ. 22 მარტი, 1896, ვენა — გ. 21 იანვარი, 1964, ნიუ-იორკი) — ავსტრიაში დაბადებული ამერიკელი თეატრისა და კინო მსახიობი. შილდკრაუტი ებრაული წარმოშობის იყო. მისი ოჯახი აშშ-ში XX საუკუნის დასაწყისში გადასახლდა. მიღებული აქვს ოსკარის ჯილდო.

## ფილმოგრაფია 
## რესურსები ინტერნეტში 
* 
* 

კატეგორია:ამერიკელი მსახიობები
კატეგორია:დაბადებული 22 მარტი
კატეგორია:დაბადებული 1896
კატეგორია:გარდაცვლილი 21 იანვარი
კატეგორია:გარდაცვლილი 1964
კატეგორია:ამერიკელი ებრაელები
კატეგორია:ოსკარის მფლობელი კინომსახიობები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
კატეგორია:ნიუ-იორკში გარდაცვლილები
კატეგორია:ვენაში დაბადებულები
მაგნოლია (ფილმი)

**მაგნოლია** () — 1999 წლის ამერიკული დრამატული ფილმი. ფილმის რეჟისორი, პროდიუსერი და სცენარისტია პოლ ტომას ანდერსონი. ფილმის მოქმედება ვითარდება სან-ფერნანდოს დაბლობზე, ერთ წვიმიან დღეს. სიუჟეტი მოზაიკურია და შედგება ერთმანეთისგან დამოუკიდებელი რამდენიმე ამბისაგან. ფილმი გახდა ოქროს დათვის მფლობელი ბერლინის კინოფესტივალზე.

## როლებში
*ჯერემი ბლეკმენი - სტენლი სპექტორი 
*ტომ კრუზი - ფრენკ მეკი 
*მელინდა დილონი - როუზ გეიტორი
*ტომას ჯეინი - ახალგაზრდა ჯიმი 
*ჯულიანა მური - ლინდა პერტრიჯი 
*უილიამ მეისი - დონი სმითი 
*ჯონ კრისტოფერ რაილი - ოფიცერი ჯიმ კერინგი
*ფილიპ ბეიკერ ჰოლი - ჯიმი გეიტორი 
*ფილიპ სეიმურ ჰოფმანი - ფილ პარმა 
*ჯეისონ რობარდსი - ერლ პერტრიჯი
*მელორა უოლტერსი - კლაუდია უილსონ გეიტორი 
*მაიკლ მერფი - ალან კინგმენი 
*ფელისიტი ჰაფმენი - სინტია 
*რიკი ჯეი - ბარტ რემზი 
*მაიკლ ბოუენი - რიკ სპექტორი
*ლუის გუსმანი - ლუისი
*ალფრედ მოლინა - სოლომონი

## რესურსები ინტერნეტში
* 
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1999 წლის ფილმები
კატეგორია:პოლ ტომას ანდერსონის ფილმები
კატეგორია:დრამატული ფილმები
რობერტ ელსვიტი

**რობერტ ელსვიტი** (; დ. 22 აპრილი, 1950) — ამერიკელი ოპერატორი. მიღებული აქვს ოსკარისა და BAFTA-ს რამდენიმე ნომინაცია, ოსკარის ერთი ჯილდო. თანამშრომლობს რეჟისორ პოლ ტომას ანდერსონთან.

## ფილმოგრაფია
## რესურსები ინტერნეტში
*

კატეგორია:ამერიკელი კინოოპერატორები
კატეგორია:დაბადებული 1950
კატეგორია:დაბადებული 22 აპრილი
კატეგორია:ცოცხალი ადამიანები
კატეგორია:კალიფორნიაში დაბადებულები
ხუტიის მყინვარი

**ხუტიის მყინვარი** — ხეობის ტიპის მყინვარი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონზე, ხუტიის ქედის დასავლეთ კალთაზე, მდინარე კოდორის მარჯვენა შენაკადი — ხეცკვარის აუზში. სიგრძე 2,2 კმ, ფართობი 1,5 კმ². მყინვარის ენა მთავრდება ზღვის დონიდან 2000 მ სიმაღლეზე. ხუტიის მყინვარის ფირნის ხაზის სიმაღლე ზღვის დონიდან 3050 მ-ია.

## ლიტერატურა 
კატეგორია:აფხაზეთის ავტონომიური რესპუბლიკის მყინვარები
ელ-ჰასა

**ელ-ჰასა** (; ) — ისტორიული რეგიონი, ოაზისი აღმოსავლეთ საუდის არაბეთში. რეგიონი მოიცავს აღმოსავლეთ პროვინციის უმეტეს გუბერნიებს. ოაზისი მდებარეობს სპარსეთის ყურიდან, არაბეთის ნახევარკუნძულის სიღრმეში დაახლოებით 60 კილომეტრში. რეგიონი შედის უფრო დიდი ისტორიული აღმოსავლეთ არაბეთის რეგიონში, რომელიც მოიცავს ნახევარკუნძულის აღმოსავლეთ სანაპიროს და ვრცელდება სამხრეთით ომანამდე. ასევე მოიცავდა კუნძულ ბაჰრეინს.

## ეკონომიკა 
ელ-ჰასა ეკუთვნის იმ იშვიათ ადგილებს საუდის არაბეთის ნახევარკუნძულზე სადაც ისტორიულად მოყავდათ ბრინჯი.

1938 წელს დამამის ახლოს აღმოაჩინეს ნავთობის საბადოები, რამაც რეგიონის სწრაფი მოდერნიზაცია გამოიწვია. 1960-იან წლებში წარმოებამ დღეში ერთ მილიონ ბარელს მიაღწია.

## რესურსები ინტერნეტში 
* Tor Eigeland, 1970, The Twice-Used Water , *Saudi Aramco World*
* Jon Mandaville, 1974, Al-Hasa: Outpost of Empire , *Saudi Aramco World*
* Al-Ahsa Municipality website 

## სქოლიო 
კატეგორია:ახლო აღმოსავლეთის ისტორია
კატეგორია:ისტორიული რეგიონები
კატეგორია:საუდის არაბეთის ოაზისები
კატეგორია:მსოფლიო მემკვიდრეობის ძეგლები საუდის არაბეთში
თურქეთის საპრეზიდენტო არჩევნები (2014)

**თურქეთის საპრეზიდენტო არჩევნები 2014** — რიგით პირველი საყოველთაო საპრეზიდენტო არჩევნები თურქეთში. გაიმართა 2014 წლის 10 აგვისტოს. 2007 წლის საკონსტიტუციო რეფერენდუმისა და 2010 წელს განხორციელებული საკონსტიტუციო ცვლილებების მიხედვით საპრეზიდენტო ხელისუფლება ძლიერდება. ეს პირველი არჩევნები იყო, როცა პრეზიდენტი უშუალოდ ხალხმა აირჩია. აქამდე არსებული კანონით, პრეზიდენტი 7 წლის ვადით და მხოლოდ ერთხელ აირჩეოდა, ახალი კანონმდებლობით კი დადგენილია ორი შესაძლებელი ხუთწლიანი ვადა.

## სქოლიო
კატეგორია:2014 წლის არჩევნები
კატეგორია:თურქეთის საპრეზიდენტო არჩევნები
Yesyears

***Yesyears*** — ინგლისური პროგრესული როკ-ჯგუფ Yes-ის კომპილაცია, გამოცემული ყუთის სახით 1991 წელს. იგი მიმოიხილავს Yes-ის შემოქმედებას 1969-1991 წლებში. გარდა ამისა, კრებულში შეტანილია იშვიათი მასალა, როგორიც არის მანამდე გამოუცემელი სიმღერები.

## სიმღერების სია 
*YesYears* (Atco 791 644) ბრიტანეთსა თუ აშშ-ში ჩარტებში არ მოხვედრილა.

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:1991 წლის კომპილაციური ალბომები
კატეგორია:Yes-ის კომპილაციური ალბომები
კატეგორია:ალბომები როჯერ დინის გარეკანის დიზაინით
კატეგორია:ალბომები ტრევორ ჰორნის პროდიუსერობით
კატეგორია:ალბომები ტრევორ რებინის პროდიუსერობით
კატეგორია:ალბომები ედი ოფორდის პროდიუსერობით
კატეგორია:Atlantic Records-ის კომპილაციური ალბომები
ბენეტ მილერი

**ბენეტ მილერი** (; დ. 30 დეკემბერი, 1966, ნიუ-იორკი) — ამერიკელი კინორეჟისორი. გარდა ფილმებისა, გადაღებული აქვს სატელევიზიო რეკლამები და მუსიკალური კლიპები.

## ბიოგრაფია
სარეჟისორო კარიერა დაიწყო 1998 წელს დოკუმენტური ფილმ „კრუიზის“ გადაღებით. 2005 წელს გადაიღო ფილმი „კაპოტე“ ცნობილი ამერიკელი მწერლის, ტრუმენ კაპოტეს შესახებ. მილერიმა მიიღო ოსკარის ნომინაცია ამ ფილმისთვის, ხოლო თავად ფილმმა ამის გარდა მიიღო კიდევ 4 ნომინაცია, მათ შორის ერთი ჯილდო. 2011 წელს მილერმა გადაიღო „ადამიანი, რომელმაც ყველაფერი შეცვალა“ - ფილმი ბეისბოლის მწვრთნელის, ბილი ბინის შესახებ. 2014 წელს ფილმისთვის „Foxcatcher“ მიიღო კანის კინოფესტივალის ჯილდო საუკეთესო რეჟისორისთვის.

## ფილმოგრაფია 
* 1998 - კრუიზი, დოკუმენტური *(The Cruise)*
* 2005 - კაპოტე *(Capote)*
* 2011 - ადამიანი, რომელმაც ყველაფერი შეცვალა *(Moneyball)*
* 2014 - Foxcatcher

## რესურსები ინტერნეტში 
*

კატეგორია:ამერიკელი კინორეჟისორები
კატეგორია:დაბადებული 1966
კატეგორია:ნიუ-იორკელები
კატეგორია:დაბადებული 30 დეკემბერი
კატეგორია:ცოცხალი ადამიანები
კატეგორია:ნიუ-იორკში დაბადებულები
ჯონ ლენდისი

**ჯონ ლენდისი** ( დ. 3 აგვისტო, 1950, ჩიკაგო) — ამერიკელი რეჟისორი, პროდიუსერი, მსახიობი და სცენარისტი. ცნობილია კომედიური და საშინელებათა ჟანრის ფილმებით, ასევე მაიკლ ჯექსონის ვიდეოკლიპებით.

## ფილმოგრაფია
*1980 - ძმები ბლუზები *(The Blues Brothers)* 
*1983 - ადგილების გაცვლა *(Trading Places)*
*1991 - ოსკარი *(Oscar)*

## რესურსები ინტერნეტში
* 
* 

კატეგორია:ირლანდიელი რეჟისორები
კატეგორია:დაბადებული 1950
კატეგორია:დაბადებული 3 აგვისტო
კატეგორია:მსახიობები ანბანის მიხედვით
კატეგორია:ცოცხალი ადამიანები
ელმერ ბერნშტაინი

**ელმერ ბერნშტაინი** (; დ. 4 აპრილი, 1922, ბუენოს-აირესი — გ.  18 აგვისტო, 2004, ოხაი) — ავსტრიული წარმოშობის ამერიკელი კინოკომპოზიტორი. 50  წლიანი კარიერის მანძილზე შექმნილი აქვს მუსიკა 100-ზე მეტი კინო და სატელევიზიო ნამუშევარისთვის. 14-ჯერ იყო ნომინირებული ოსკარის ჯილდოზე.

## ფილმოგრაფია
## რესურსები ინტერნეტში
*
*
*
## სქოლიო
კატეგორია:ამერიკელი კომპოზიტორები
კატეგორია:დაბადებული  4 აპრილი
კატეგორია:დაბადებული 1922
კატეგორია:გარდაცვლილი  18 აგვისტო
კატეგორია:გარდაცვლილი 2004
კატეგორია:ნიუ-იორკელები
კატეგორია:ნიუ-იორკში დაბადებულები
ჟან-ბატისტ დენი

250პქ|მინი
**ჟან-ბატისტ დენი**  (დ. 1643 — 3 ოქტომბერი, 1704) — ფრანგი ექიმი, ცნობილია იმით, რომ ადამიანის სისხლის გადასხმა პირველად დოკუმენტურად აღწერა. სწავლობდა მონპელიეში, იყო ლუი XIV-ის პირადი ექიმი.

წყაროების თანახმად, სისხლის გადასხმა 1667 წლის 15 ივნისს მოხდა: დენიმ ცხვრის სისხლი გადაუსხა 15 წლის ბიჭს, რომელიც ამის შემდეგ ცოცხალი გადარჩა.  დენის ექსპერიმენტებმა საფრანგეთში დიდი პოლემიკა გამოიწვია, რასაც ოფიციალურად 1670 წელს მოჰყვა სისხლის გადასხმის აკრძალვა. სისხლის შემდეგი გადასხმა მოხდა მხოლოდ 1902 წელს, როდესაც ადამიანის მეოთხე ჯგუფის სისხლი აღმოაჩინეს.  

## რესურსები ინტერნეტში 
*Red Gold - Innovators & Pioneers: Jean-Baptiste Denis 

## სქოლიო
კატეგორია:ფრანგი ექიმები
კატეგორია:დაბადებული 1643
კატეგორია:გარდაცვლილი 1704
კათრინ კინერი

**კათრინ კინერი** (; დ. 23 მარტი, 1959, მაიამი) —  ამერიკელი მსახიობი. მიღებული აქვს ოსკარის ნომინაციები 1999 და 2005 წლებში.

## ფილმოგრაფია 
## რესურსები ინტერნეტში 
*
*

კატეგორია:ამერიკელი მსახიობები
კატეგორია:დაბადებული 1959
კატეგორია:დაბადებული 23 მარტი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
გრანტ ჰესლოვი

**გრანტ ჰესლოვი** (; დ. 15 მაისი, 1963, ლოს-ანჯელესი) — ამერიკელი კინოპროდიუსერი, მსახიობი, სცენარისტი, რეჟისორი. კარიერა დაიწყო როგორც მსახიობმა. 2000-იანი წლებიდან მოღვაწეობს როგორც პროდიუსერი. გადაღებული აქვს ორი ფილმი. აქტიურად თანამშრომლობს ჯორჯ კლუნისთან.

## ფილმოგრაფია
## რესურსები ინტერნეტში
*
*

კატეგორია:ამერიკელი კინოპროდიუსერები
კატეგორია:ამერიკელი მსახიობები
კატეგორია:დაბადებული 1963
კატეგორია:დაბადებული 15 მაისი
კატეგორია:მსახიობები ანბანის მიხედვით
კატეგორია:ცოცხალი ადამიანები
ანდრეი მირონოვი

**ანდრეი მირონოვი** ( დ. 7 მარტი, 1941 — გ. 16 აგვისტო, 1987) — თეატრის, კინოსა და ესტრადის მსახიობი. რსფსრ-ის დამსახურებული (1974) და სახალხო არტისტი (1980). მარია მირონოვას და ალექსანდრე მენაკერის შვილი.

## ბიოგრაფია
1962 წლიდან, შჩუკინის სახელობის თეატრალური სასწავლებლის დამთავრების შემდეგ, გარდაცვალებამდე იყო მოსკოვის სატირის თეატრის მსახიობი. მისი პირველი თეატრალური როლია სილვესტრი („სკაპენის ოინები“). ახალგაზრდა მირონოვის კომედიური ტალანტი გამოვლინდა სპექტაკლებში: „ბაღლინჯო“ (თავდაპირველად წარდგენილი იყო პრისიპკინის როლზე, ათწლეულის შემდეგ თამაშობდა ოლეგ ბაიანას), „აბანო“ (ველოსიპედკინი), „შემოსავლიანი ადგილი“ (ჟადოვი), „დონ ჟუანი ანუ გეომეტრიის სიყვარული“ (დონ ჟუანი), „რევიზორი“ (ხლესტაკოვი). მსახიობის ყველაზე პოპულარული თეატრალური როლი გახდა ვირტუოზული, ზღაპრული, საზეიმო და ჰაეროვანი ფიგარო „ფიგაროს ქორწინებაში“. კინოში სახელი მოიხვეჭა პეტკას როლის შესრულებით ფილმში „და თუ ეს სიყვარულია?“, რომელშიც „თავისუფალი“ იმიჯი შექმნა.

ახალგაზდრობიდანვე კინოში გვევლინებოდა სიმპათიური ჭაბუკების როლში: „ჩემი უმცროსი ძმა“ (იურკა), „სამს პლუს ორი“ (რომკა). უფრო მოგვიანებით მსახიობმა სარკასტული ფერების გამოყენების გესლი გამომაჟღავნა ფილმებში: „უფრთხილდი ავტომობილს“ (დიმა სემიცვეტოვი) და „ბრილიანტის ხელი“ (გენადი). იმპროვიზაციული ელფერითა და ფილიგრანული ტექნიკით მირონოვი თამაშობდა ვოდევილებსა და ოპერეტებში, სატირულ და ფილოსოფიურ კომედიებში.

1987 წლის 14 აგვისტოს ანდრეი მირონოვმა რიგაში ჩატარებული თეატრალური გასტროლებისას სპექტაკლში „შეშლილი დღე ანუ ფიგაროს ქორწინება“ თამაშისას გონება დაკარგა. შედეგად გადაყვანილი იქნა ადგილობრივ საავადმყოფოში, სადაც დაუსვეს თავის ტვინში სისხლჩაქცევის დიაგნოზი. 2 დღის შემდეგ, ესე იგი 16 აგვისტოს მირონოვი გარდაიცვალა. დაკრძალულია მოსკოვში, ვაგანკოვოს სასაფლაოზე.

## ფილმოგრაფია
## რესურსები ინტერნეტში 
*
* ანდრეი მირონოვი — კინოს ენციკლოპედია 
* ოფიციალური საიტი 
* ანდრეი მირონოვი 

კატეგორია:დაბადებული  7 მარტი
კატეგორია:დაბადებული 1941
კატეგორია:გარდაცვლილი 16 აგვისტო
კატეგორია:გარდაცვლილი 1987
კატეგორია:XX საუკუნის რუსი მამაკაცი მსახიობები
კატეგორია:XX საუკუნის რუსი მომღერლები
კატეგორია:საბჭოთა მსახიობები
კატეგორია:საბჭოთა მომღერლები
კატეგორია:რსფსრ-ის სახალხო არტისტები
კატეგორია:რსფსრ-ის დამსახურებული არტისტები
კატეგორია:ვაგანკოვოს სასაფლაოზე დაკრძალულები
კატეგორია:მსახიობები ანბანის მიხედვით
კატეგორია:მოსკოვში დაბადებულები
ჰარვი ვაინსტინი

**ჰარვი ვაინსტინი** (; დ. 19 მარტი, 1952, კუინზი) — ებრაული წარმოშობის ამერიკელი კინოპროდიუსერი. არის Miramax Films-ისა და The Weinstein Company-ს თანადამფუძნებელი. მისი ძმა, ბობ ვაინსტინი აგრეთვე კინოპროდიუსერია.

2017 წლის ოქტომბერში, არაერთი შეურაცხყოფის და გაუპატიურების ბრალდების შემდეგ ვაინსტინი თანამდებობიდან გაათავისუფლა საკუთარი კომპანიის დირექტორთა საბჭომ. იგი აგრეთვე გააგდეს კინემატოგრაფიული ხელოვნებისა და მეცნიერების აკადემიიდან.

## ფილმოგრაფია
## რესურსები ინტერნეტში
*

## სქოლიო
კატეგორია:ამერიკელი კინოპროდიუსერები
კატეგორია:ამერიკელი ებრაელები
კატეგორია:დაბადებული 1952
კატეგორია:ნიუ-იორკელები
კატეგორია:დაბადებული 19 მარტი
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ნიუ-იორკში დაბადებულები
აგვისტო: ოსეიჯის ოლქი (ფილმი)

***აგვისტო: ოსეიჯის ოლქი*** () — 2013 წლის ამერიკული ფილმი. დაფუძნებულია 2007 წლის ამავე სახელწოდების პიესაზე, რომელმაც პულიცერის პრემია მოიპოვა.

## სიუჟეტი
ოკლაჰომას შტატის ოსეიჯის ოლქის ერთ სოფლის სახლში იკრიბება უესტონების დიდი ოჯახი. მათი შეკრების მიზეზი ოჯახის მამის, ბევერლის გარდაცვალებაა. ქვრივ ვაიოლეტთან ერთად დაკრძალვაზე იკრიბება სამი და: ბარბარა, კარენი და ივი და მათი დეიდა ფეი ოჯახებთან ერთად. ერთად შეკრებილი ნათესავები ურთიერთობების გარკვევას იწყებენ და ერთმანეთს ადანაშაულებენ ღალატსა და წარუმატებლობაში. ყველა მათგანს საკუთარი საიდუმლო აქვს.

## როლებში
*მერილ სტრიპი - ვაიოლეტ უესტონი
*ჯულია რობერტსი - ბარბარა უესტონ ფორდჰემი
*ჯულიანა ნიკოლსონი - ივი უესტონი
*ჯულიეტ ლუისი - კარენ უესტონი
*იუენ მაკგრეგორი - ბილ ფორდჰემი
*ებიგეილ ბრესლინი - ჯინ ფორდჰემი
*მარგო მარტინდეილი - მეტი ფეი ეიკინი
*კრის კუპერი - ალან ეიკინი
*ბენედიქტ კამბერბეჩი - ჩარლზ ეიკინი
*დერმო მარლუნი - სტივ ჰუბერბრეხტი
*სემ შეპარდი - ბევერლი უესტონი
*მისტი აპჰემი - ჯონა მონევატა

## ჯილდოები 
*ჰოლივუდის კინოფესტივალის ორი ჯილდო: საუკეთესო ქალი მეორეხარისხოვან როლში (ჯულია რობერტსი); საუკეთესო სამსახიობო ანსამბლი  
*კინომსახიობთა გილდიის სამი ჯილდო: საუკეთესო მსახიობი ქალი (მერილ სტრიპი); საუკეთესო ქალი მეორეხარისხოვან როლში (ჯულია რობერტსი);  საუკეთესო სამსახიობო ანსამბლი  
*ოსკარის ორი ნომინაცია: საუკეთესო მსახიობი ქალი (მერილ სტრიპი); საუკეთესო ქალი მეორეხარისხოვან როლში (ჯულია რობერტსი) 
*ოქროს გლობუსის ორი ნომინაცია: საუკეთესო მსახიობი ქალი მიუზიკლსა ან კომედიაში (მერილ სტრიპი); საუკეთესო ქალი მეორეხარისხოვან როლში (ჯულია რობერტსი) 
*BAFTA-ს ნომინაცია საუკეთესო ქალი მეორეხარისხოვან როლში (ჯულია რობერტსი)

## რესურსები ინტერნეტში 
* 
* 
* 
* 

კატეგორია:2013 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:დრამატული ფილმები
კატეგორია:პიესებზე დაფუძნებული ფილმები
კატეგორია:Smoke House Pictures-ის ფილმები
კატეგორია:ფილმები ინცესტის შესახებ
კატეგორია:ამერიკული დამოუკიდებელი ფილმები
კატეგორია:ამერიკული შავი კომედიური ფილმები
ბენედიქტ კამბერბეჩი

**ბენედიქტ კამბერბეჩი** ( დ. 19 ივლისი, 1976, ლონდონი)  — ინგლისელი კინოს, თეატრისა და ტელევიზიის მსახიობი, გამხმოვანებელი და პროდიუსერი. ცნობილია სერიალით „შერლოკი“. ჟურნალმა „The Sunday Times“ უწოდა მისი თაობის ლორენს ოლივიე.

## ფილმოგრაფია
## რესურსები ინტერნეტში
* 
* 

კატეგორია:ინგლისელი მსახიობები
კატეგორია:დაბადებული 1976
კატეგორია:დაბადებული 19 ივლისი
კატეგორია:მსახიობები ანბანის მიხედვით
კატეგორია:ცოცხალი ადამიანები
ოქროს გლობუსის 47-ე დაჯილდოება

**ოქროს გლობუსის 47-ე დაჯილდოება** გაიმართა 1990 წლის 20 იანვარს. მასში მონაწილეობა მიიღეს 1989 წელს გამოსულმა ფილმებმა.

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
სტოუკ-ფილდის ბრძოლა

**სტოუკ-ფილდის ბრძოლა** () — ვარდების ომის უკანასკნელი ბრძოლა ლანკასტერებსა და იორკებს შორის. გაიმართა 1487 წლის 16 ივნისს. ბრძოლა დასრულდა ლანკასტერების გამარჯვებით.

## ლიტერატურა 
* Bennett, M.J. (1987) *Lambert Simnel and the Battle of Stoke*, Stroud : Sutton, ISBN 0-86299-334-2
* Mackie, J.D. [1952] (1994) *The earlier Tudors: 1485-1558*, Oxford history of England **7**,  Oxford University Press, ISBN 0-19-285292-2, pp.&nbsp;73&ndash;75
* Roberts, D.E. (1987) *The Battle of Stoke Field 1487*, Newark and Sherwood D.C.

კატეგორია:ვარდების ომის ბრძოლები
კატეგორია:1487 წლის ბრძოლები
იეზდიგერდ III

**იეზდიგერდ III** (დ. 624 — გ. 652 )— სასანიანების დინასტიის უკანასკნელი შაჰინშაჰი, ხოსრო II ფარვიზის შვილიშვილი, შაჰრიარის ძე. 632 წელს მხედართმთავარმა რუსტემმა იგი სასანიანების შაჰად გამოაცხადა. არეულობისაგან დასუსტებული სპარსეთი გაერთიანდა. თუმცა ახალი შაჰი მცირე ხანს ცხოვრობდა მშვიდობიან პერიოდში. მმართველობის დასაწყისში არაბებმა სამხრეთში ერაყზე თავდასხმა დაიწყეს. იბნ ჰარისი უდაბნოდან თავს ესხმოდა სპარსეთის ქალაქებს და კვლავ უდაბნოში უჩინარდებოდა. 633 წელს ერაყზე თავდასხმით არაბებმა სასანიანებთან ბრძოლა დაიწყეს. 636 წელს კადისის ბრძოლაში სპარსელები სასტიკად დამარცხდნენ არაბებთან. 651 წელს იეზდიგერდი მერვში გაიქცა, სადაც მოკლეს. 

## ლიტერატურა 
*
*
* 

კატეგორია:სპარსეთის მონარქები
კატეგორია:VII საუკუნის სასანიანი მონარქები
კატეგორია:დაბადებული 624
კატეგორია:გარდაცვლილი 652
კატეგორია:სპარსეთის მოკლული მონარქები
კატეგორია:სასანიანი შაჰები
კატრ-ბრის ბრძოლა

**კატრ-ბრის ბრძოლა** — ინგლის-ჰოლანდიის გაერთიანებული ძალებისა (მეთაური ართურ უელსლი) და საფრანგეთის  სამხედრო ნაწილების (მარშალი ნეი) ბრძოლა. გაიმართა მეშვიდე კოალიციის ფარგლებში 1815 წლის 16 ივნისს კატრ-ბრაში (დღევანდელი ბელგია) ვატერლოოს ბრძოლამდე ორი დღით ადრე. ამ ბრძოლაში მარშალმა მიშელ ნეიმ სტრატეგიული გამარჯვება მოიპოვა ინგლის-ჰოლანდიური არმიის წინააღმდეგ.

## რესურსები ინტერნეტში 
*Anonymous. The Battle of Quatre Bras
*Fletcher, Ian; ‘A Desperate Business’: Wellington, the British Army and the Waterloo Campaign; Spellmount Publishers
*Libert, Alfons. The Battle of Quatre-Bras

კატეგორია:ნაპოლეონის ომების ბრძოლები
კატეგორია:საფრანგეთის ბრძოლები
კატეგორია:გაერთიანებული სამეფოს ბრძოლები
კატეგორია:XIX საუკუნის ბრძოლები
კატეგორია:1815 წლის ბრძოლები
ლინის ბრძოლა

**ლინის ბრძოლა** — ნაპოლეონის ომების ბრძოლა, რომელშიც უკანასკნელ წარმატებას მიაღწია იმპერატორმა ნაპოლეონ I-მა. გაიმართა 1815 წლის 16 ივნისს თანამედროვე ბელგიის ტერიტორიაზე ნამიურის პროვინციაში.

15 ივნისს ნაპოლეონი მთავარი ძალებით (75-80 ათ., 210 ზარბაზანი) გადავიდა მდინარე სამბრზე, რათა დარტყმა მიეყენებინა გებჰარდ ბლიუჰერის ძალებისათვის (90 ათ., 216 ზარბაზანი). ნაპოლეონმა მთავარი დარტყმა ბლიუჰერის მარჯვენა ფლაგს მიაყენა. პარალელურად მარშალი ნეი ჩაება კატრ-ბრის ბრძოლაში.

პრუსიელებმა დაკარგეს 20 ათასი ადამიანი და 27 ზარბაზანი. ფრანგებმა მხოლოდ 12 ათასი. ბლიუჰერი გატეხეს, მაგრამ ვერ გაანადგურეს. ნაპოლეონმა ვერ მიაღწია თავის მიზანს, დარჩენილიყო ართურ უელსლის პირისპირ. ლინის ბრძოლაში პრუსიის დამარცხებულმა არმიამ ორი დღის შემდეგ შეძლო ვატერლოოს ბრძოლაში გადამწყვეტი სიტყვის თქმა.

## ლიტერატურა 
*Chandler, David G. (1973). *Campaigns of Napoleon*; Scribner; ISBN 0-02-523660-1
*Chesney, Charles C. (1907). *Waterloo Lectures: A Study Of The Campaign Of 1815*; Longmans, Green, and Co. ISBN 1-4286-4988-3
*Hofschröer, Peter. *1815, The Waterloo Campaign: The German Victory*; Greenhill Books (London); ISBN 1-85367-368-4
* Pigeard, Alain – „Dictionnaire des batailles de Napoléon”, Tallandier, Bibliothèque Napoléonienne, 2004, ISBN 2-84734-073-4
*Longford, E. *Wellington the Years of the Sword* Panther (1971)

## სქოლიო 
კატეგორია:ნაპოლეონის ომების ბრძოლები
კატეგორია:საფრანგეთის ბრძოლები
კატეგორია:პრუსიის ბრძოლები
კატეგორია:XIX საუკუნის ბრძოლები
კატეგორია:1815 წლის ბრძოლები
ზოლტან ფაბრი

**ზოლტან ფაბრი** ( დ. 15 ოქტომბერი, 1917 — გ. 23 აგვისტო, 1994) — უნგრელი კინორეჟისორი და სცენარისტი. 1941 წელს დაამთავრა ბუდაპეშტის თეატრალური ინსტიტუტის სამსახიობო ფაკულტეტი. 1941–1944 წლებში გამოდიოდა ეროვნულ თეატრში, იქვე განახორციელა თავისი პირველი დადგმები (გრილპარცერის „ბატონის ერთგული მსახური“, „ფალსტაფი“, შექსპირის „ჰენრიხ IV“-ის მიხედვით). 1949 წელს ხელმძღვანელობდა ბუდაპეშტის მოზარდ მაყურებელთა თეატრს. მისი როგორც კინორეჟისორის დებიუტი შედგა 1952 წელს (ფილმი „ქარიშხალი“). მთელი უნგრული კინემატოგრაფის საეტაპო ფილმი გახდა „კარუსელი“ (1956), რომელშიც ფაბრიმ ნათლად და ინდივიდუალურად უჩვენა ძველი მსოფლმხედველობისა და მესაკუთრული მორალის მსხვრევა. იგი მუდმივად მიმართავდა სოციალური და პოლიტიკური პრობლემატიკის მნიშვნელოვან თემებს. ფილმებში: „ბატონი ჰანიბალი მასწავლებელი“ (1956), „ანა ეიდეში“ (1958) და „დაუსრულებელი ფრაზის 141 წუთი“ (1974) გაშუქებულია უნგრეთის სამეფოში არსებული სიცოცხლის მხუთავი ატმოსფერო. უნგრული კინოხელოვნების გამორჩეული ნამუშევარია ფაბრის „20 საათი“ (1965), — რეალისტურად ღრმა, ეპიკური გაქნევით, ძველი ცხოვრების წყობილების ნგრევის პროცესის მამხილებელი ფილმი. ფაბრის სხვა ფილმებიდან აღსანიშნავია: „სიცოცხლის ნიშანი“ (1954) „ცისფერი აპრილი“ (1957), „ბიჭები პალის ქუჩიდან“ (1969), „ჭიანჭველების ბუდე“ (1971), „პლუს მინუს ერთი დღე“ (1973), „დაუსრულებელი წინადადება“ (1974) და სხვა. 1976 წელს ფაბრიმ გადაიღო ცნობილი ფილმი „მეხუთე ბეჭედი“, რომელმაც მოსკოვის X საერთაშორისო კინოფესტივალზე მიიღო ოქროს პრიზი, გარდა ამისა, შეყვანილი იყო ბერლინის XXVII საერთაშორისო კინოფესტივალზე, სადაც ნომინირებული იყო „ოქროს დათვზე“. „მეხუთე ბეჭედი“ გადაღებულია ფერენც შანტას ამავე სახელწოდების წიგნის მიხედვით. ფაბრის ფილმმა „დაუსრულებელი ფრაზის 141 წუთი“ მოსკოვის IX საერთაშორისო კინოფესტივალზე მიიღო ვერცხლის პრიზი. ფილმმა „20 საათი“ მოსკოვის IV საერთაშორისო კინოფესტივალზე მიიღო მთავარი პრემია. ფაბრის ფილმმა „ბიჭები პალის ქუჩიდან“ მოსკოვის საბავშვო ფილმების საერთაშორისო კინოფესტივალზე მიიღო მთავარი პრემია. ზოლტან ფაბრი გარდაიცვალა გულის შეტევით. 

## ლიტერატურა 
* Nаdаsу L. Fabri Zoltan. [Bdpst, 1974].

## რესურსები ინტერნეტში 
*

კატეგორია:უნგრელი კინორეჟისორები
კატეგორია:უნგრელი სცენარისტები
კატეგორია:დაბადებული 15 ოქტომბერი
კატეგორია:დაბადებული 1917
კატეგორია:გარდაცვლილი 23 აგვისტო
კატეგორია:გარდაცვლილი 1994
კატეგორია:მსახიობები ანბანის მიხედვით
კატეგორია:ბუდაპეშტში დაბადებულები
ოქროს გლობუსის 27-ე დაჯილდოება

**ოქროს გლობუსის 27-ე დაჯილდოება** გაიმართა 1970 წლის 2 თებერვალს. მასში მონაწილეობა მიიღო 1969 წელს გამოსულმა კინო და ტელენამუშევრებმა.

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
მეხუთე ბეჭედი (ფილმი)

**მეხუთე ბეჭედი** () — უნგრელი კინორეჟისორის ზოლტან ფაბრის 1976 წლის ფილმი. გადაღებულია ფერენც შანტას ამავე სახელწოდების წიგნის მიხედვით. მოსკოვის X საერთაშორისო კინოფესტივალზე მიიღო ოქროს პრიზი, გარდა ამისა, შეყვანილი იყო ბერლინის XXVII საერთაშორისო კინოფესტივალზე, სადაც ნომინირებული იყო ოქროს დათვზე. ფილმის პრემიერა გაიმართა 1976 წლის 7 ოქტომბერს. ფილმის მოქმედება ხდება 1944 წლის შემოდგომაზე.

## რესურსები ინტერნეტში 
*

კატეგორია:1976 წლის ფილმები
კატეგორია:უნგრულენოვანი ფილმები
კატეგორია:უნგრული ფილმები
კატეგორია:ზოლტან ფაბრის ფილმები
20 საათი

**20 საათი** () — უნგრელი კინორეჟისორის ზოლტან ფაბრის 1965 წლის ფილმი. გადაღებულია ფერენც შანტას რომანის მიხედვით. წარდგენილი იყო ოსკარის მე-38 დაჯილდოებაზე შეყვანისათვის კატეგორიაში საუკეთესო უცხოენოვანი ფილმი, თუმცა არ იქნა მიღებული როგორც კანდიდატი. მოსკოვის IV საერთაშორისო კინოფესტივალზე ფილმ „ომი და მშვიდობა“ ერთად მიიღო დიდი პრიზი; ამასთანავე ვენეციის კინოფესტივალზე მიიღო პრემია UNICRIT. ფილმის გმირია ჟურნალისტი, რომელიც იძიებს ადრინდელ მკვლელობას და რომელიც ამასთან ერთად, ააშკარავებს 1950-იანი წლების მოვლენების გამომხატველობით სურათს.

## რესურსები ინტერნეტში 
* 

კატეგორია:1965 წლის ფილმები
კატეგორია:უნგრულენოვანი ფილმები
კატეგორია:უნგრული ფილმები
კატეგორია:შავ-თეთრი ფილმები
კატეგორია:ზოლტან ფაბრის ფილმები
კეთლინ კენედი (პროდიუსერი)

**კეთლინ კენედი** (; დ. 5 ივნისი, 1958, ბერკლი) — ამერიკელი კინოპროდიუსერი. არის კომპანია Lucasfilm-ს დირექტორი 2012 წლის ოქტომბრიდან. ხშირად თანამშრომლობს რეჟისორ სტივენ სპილბერგთან.

## ფილმოგრაფია
## რესურსები ინტერნეტში
* 

კატეგორია:ამერიკელი კინოპროდიუსერები
კატეგორია:დაბადებული 1958
კატეგორია:დაბადებული 5 ივნისი
კატეგორია:ცოცხალი ადამიანები
ლოიდ შეპლი

**ლოიდ შეპლი** (; დ. 2 ივნისი, 1923, კემბრიჯი, მასაჩუსეტსი, აშშ — გ. 12 მარტი, 2016, ტუსონი, აშშ) — ამერიკელი ეკონომისტი და მათემატიკოსი. 2012 წელს მიენიჭა ნობელის პრემია ეკონომიკის დარგში. დაიბადა ასტრონომ ჰარლოუ შეპლისა და მარტა ბეც შეპლის ოჯახში.

მსახურობდა აშშ-ის სამხედრო-საჰაერო ძალებში (1943—1945). ჰარვარდის უნივერსიტეტის ბაკალავრი (1948), პრინსტონის უნივერსიტეტის ფილოსოფიის დოქტორი (1953). მუშაობდა კორპორაცია RAND-ში (1948—1949; 1954—1981), 1981 წლიდან, გარდაცვალებამდე, კალიფორნიის უნივესიტეტში (ლოს-ანჯელესი) მოღვაწეობდა .

დაჯილდოებულია ბრინჯაოს ვარსკვლავის სამხედრო მედლით. ხელოვნებისა და მეცნიერების ამერიკული აკადემიისა (1974-დან) და აშშ-ის მეცნიერებათა ეროვნული აკადემიის (1979-დან) აკადემიკოსი. ამერიკული ეკონომიკური ასოციაციის საპატიო წევრი (2007-დან). 2012-2016 წლებში ამერიკული მათემატიკური საზოგადოების ნამდვილი წევრი იყო. ნობელის პრემიის ლაურეატი ეკონომიკაში ელვინ როთთან ერთად (2012).

## გარდაცვალება
გარდაიცვალა 2016 წლის 12 მარტს, 92 წლის ასაკში, ტუსონში, ბარძაყის ძვლის მოტეხილობით.

## რესურსები ინტერნეტში
* The Shapley Value 
* Citation of von Neumann Theory Prize on L.S.Shapley's work : "Lloyd Shapley has dominated game theory for the thirty-seven years since von Neumann and Morgenstern published their path-breaking book, *The Theory of Games and Economic Behavior*."
* Albert Tucker's comment on L.S.Shapley's work.  In 1995, Albert W. Tucker mentioned in his passing that Shapley was second only to Von Neumann as the most important researcher in theory of games so far.
* Robert Aumann's Nobel lecture, also see here.

## სქოლიო
კატეგორია:ამერიკელი ეკონომისტები
კატეგორია:ამერიკელი მათემატიკოსები
კატეგორია:ნობელის პრემიის ლაურეატები ანბანის მიხედვით
კატეგორია:დაბადებული 1923
კატეგორია:გარდაცვლილი 2016
კატეგორია:XX საუკუნის ამერიკელი ეკონომისტები
კატეგორია:ამერიკელი ნობელის პრემიის ლაურეატები
ალასკის ქედი

**ალასკის ქედი** () — ქედი სამხრეთ ალასკაში, ჩრდილოეთ ამერიკის კორდილირების სისტემაში. სიგრძე დაახლოებით 1000 კმ, სიგანე 120 კმ-მდე. საშუალო სიმაღლე — 3000 მ, მაქსიმალური — 6193 მ (მწვერვალი დენალი, ჩრდილოეთ ამერიკის უმაღლესი წერტილი). ღერძულ ნაწილში აგებულია ინტრუზიული ქანებით, კერძოდ, გრანოდიორიტებით, ხოლო განაპირა ნაწილი — დანალექი ქანებით. ალასკის ქედი წარმოიქმნა იურულ პერიოდში. კალთები ციცაბო, კლდოვანი და ძლიერ დანაწევრებულია. ალასკის ქედი მნიშვნელოვანი კლიმატგამყოფია. გამყინვარების საერთო ფართობია 13900 კმ². დიდი მყინვარებია: კაჰილტნა (სიგრძე 76 კმ; ფართობი 580 კმ²), მალდროუ (სიგრძე  61 კმ; ფართობი 516 კმ²). ზოგიერთი მყინვარის ენა ჩამოდის 50-75 მ-მდე. ბევრია პულსაციური მყინვარი. სამხრეთი ტენიანი კალთები 800 მ სიმაღლემდე დაფარულია წიწვიანი ტყეებით, ზემოთ მუდმივი თოვლია, რომელიც ხეობის მყინვარებს ასაზრდოებს. ჩრდილოეთი კალთები შედარებით მშრალია, ტყის საზღვარი გადანაცვლებულია 1000-1100 მ-მდე, მის ზემოთ მთის ტუნდრაა.

## სქოლიო 
კატეგორია:აშშ-ის ქედები
ოსკარის 25-ე დაჯილდოება

**ოსკარის 25-ე დაჯილდოების ცერემონია** — საუკეთესო ფილმებისა და კინოხელოვანების რიგით 25-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.

## ლაურეატები
კატეგორია:ოსკარის დაჯილდოების ცერემონიები
სმოლანდსტევარე

**სმოლანდსტევარე** () — ძაღლის ჯიში, გამოყვანილი შვედეთში XVI საუკუნეში. 

გაჩნდა სმოლანდში, სადაც მას ტყეში სამუშაოდ აშენებდნენ. ითვლება უძველეს სკანდინავიურ ჯიშად, რომლის  სტანდარტები 1921 წელს შემუშავდა.  ძველი სურათები და ხელნაწერები მოწმობენ, რომ კომპაქტური სმოლანდსტევარე ჯერ კიდევ შუა საუკუნეებში წარმატებით გამოიყენებოდა შვედეთში, მაგრამ ფორმალურად შვედეთის კენელ-კლუბმა მხოლოდ 1921 წელს აღიარა. სამშობლოს ფარგლებს გარეთ ჯიში თითქმის უცნობია. 

სმოლანდის ხშირ ტყეებში  კურდღლებზე ნადირობისას ძაღლი დიდ გამძლეობას ამჟღავნებს. შვედეთში კუდის კუპირება კანონით აკრძალულია და სმოლანდსტევარე  მოკლე ორიგინალურად მიმართული სელექციის შედეგია, რომელიც ჩაატარა ბარონმა ფონ ესენმა XIX საუკუნეში: ის აჯვარებდა ადგილობრივ ძაღლებს და შილერსტევარეს. 

სმოლანდსტევარეს აქვს მუქი, მშვიდად მზირალი თვალები, სქელი, გლუვი, მბზინავი ბალანი, დაკუნთული ფეხები სქელი ძვლებით, გრძელი ყურები. კუდი უჩვეულოდ მოკლეა.

## სქოლიო
კატეგორია:მეძებარი ძაღლები
კატეგორია:შვედური წარმოშობის ძაღლის ჯიშები
მინიატურული ამერიკული ნაგაზი

**მინიატურული ამერიკული ნაგაზი** — ძაღლის ჯიში, რომლის სამშობლოა აშშ. ჯიშის გაჩენის დროა 1968 წელი. სიცოცხლის ხანგრძლივობა — 12-13 წელი. წონა — 7-13 კგ. სიმაღლე — 33-46 სმ. ამ ჯიშის გამრავლების პროგრამა 1968 წელს დაიწყო ორი პატარა ავსტრალიური ნაგაზით. ეს პროგრამა მიმართული იყო ქალაქში მცხოვრები ადამიანებისთვის კომპანიონი ძაღლების მისაღებად.
 
1980 წლისთვის დაფიქსირდა გარეგნობის სტანდარტი, ხოლო 1993 წელს ჯიშის სახელწოდებაც. ჯიშის შემცირებისას შეეცადნენ შეენარჩუნებინათ ამ ჯიშის ფუძემდებლის, ავსტრალიური ნაგაზის მომხიბვლელი თვისებები — სიმშვიდე და გულისხმიერება. მინიატურული ამერიკული ნაგაზი შესანიშნავი კომპანიონია და არასოდეს დაიზარებს ცხვრის მცირე ფარასთან მუშაობასაც. 

ადვილად იწვრთნება. აქვს ოდნავ დატალღული, ზომიერი სიგრძის ბალანი, რომლის შეფერილობა მრავალფეროვანია. წინა და უკანა ფეხები ერთნაირი სიგრძისაა.

## ლიტერატურა 
* „ძაღლების ენციკლოპედია“ (2009), გვ. 363. 

კატეგორია:ამერიკული წარმოშობის ძაღლის ჯიშები
Outsider (Uriah Heep-ის ალბომი)

***Outsider*** — პროგრესული როკ-ჯგუფ Uriah Heep-ის 24-ე სტუდიური ალბომი. იგი გამოვიდა ევროპაში 2014 წელს. ალბომის გარეკანის ავტორია იგორ მორსკი. ალბომის ჩაწერაში მონაწილეობდა დეივ რიმერი, ახალი ბას-გიტარისტი.

## სიმღერების სია 
## Weekly charts
## სქოლიო 
კატეგორია:2014 წლის ალბომები
კატეგორია:Uriah Heep-ის ალბომები
კატეგორია:Frontiers Records-ის ალბომები
ოქიტაშვილები

**ოქიტაშვილები** — ქართული გვარი. ფიქსირდება 1721 წლის აღწერაში (გვ. 123), გარდა ამისა ქართული სამართლის ძეგლების V-VI ტომებში მოხსენიებულია ოქიტაშვილი მიქელა. აღსანიშნავია, რომ გვარის ფუძე ძირითადად ქართლშია და ადრეულ პერიოდში გავრცელებული იყო გორში, ახალგორსა და გარდაბანში. დღესდღეობით ოქიტაშვილების უმრავლესობა დასახლებულია წყნეთში.

## სქოლიო 
*
დარაჯები (ფილმი)

***დარაჯები*** () — 2009 წლის სუპერგმირული კინოფილმი, რომლის რეჟისორია ზაკ სნაიდერი. მონაწილეობენ: მალინ ოკერმანი, ბილი კრუდაპი, მეტთიუ გუდი, ჯეკი ერლ ჰეილი, ჯეფრი დინ მორგანი და პატრიკ უილსონი. ფილმი ალან მურისა და დეივ გიბონსის კომიქსი წიგნის — „დარაჯები“-ის ადაპტაციაა. 

ფილმში აშშ-ისა და საბჭოთა კავშირს შორის არსებული გაცხარებული ცივი ომის ალტერნატიული ისტორიაა გაშუქებული, რომელსაც ადგილი ჰქონდა 1985 წელს, სადაც ერის ყოფილი სუპერგმირი-დარაჯების ჯგუფი იძიებს შესაძლო შეთქმულებას მათ წინააღმდეგ, თუმცა გამოირკვევა ზოგი გრანდიოზული და ავბედიანი რამ. ფილმში მოთხრობილია იმ საზოგადოებაზე, სადაც ნამდვილი გმირები ცხოვრობენ, უფრო სწორად, სადაც ისინი ადრე იყვნენ, რადგან მათი მოღვაწეობა უკვე სასტიკად აიკრძალა. 

ფილმის მოქმედება გაშლილია ალტერნატიულ ისტორიაში, სადაც ერთმანეთს უპირისპირდება აშშ და საბჭოთა კავშირი. პრეზიდენტ რიჩარდ ნიქსონს მესამე ვადით აირჩევენ, ხოლო აშშ იმარჯვებს ვიეტნამის ომში. ჰიპი მოძრაობა აღიკვეთება და რესპუბლიკური მსოფლმხედველობა ერთიანად სწორად მიიჩნევა. საბჭოთა კავშირი მოიმარაგებს რეკორდულად დიდი რაოდენობით ბირთვულ იარაღს, შინაარსი წააგავს რეალურ ისტორიას, სადაც მოვლენები მაქსიმალურად დაძაბულ მდგომარეობამდეა მიყვანილი. ფილმის ძირითადი გადაღებები დაიწყო ქალაქ ვანკუვერში 2007 წლის სექტემბერს. მისი მსოფლიო პრემიერა გაიმართა 2009 წლის 23 თებერვალს.

## ჯილდოები 
## როლებში 
## რესურსები ინტერნეტში 
* 
* 
* 
* 

## სქოლიო
კატეგორია:2009 წლის ფილმები
კატეგორია:ინგლისურენოვანი ფილმები
კატეგორია:დარაჯები
დარაჯები (მოძრავი კომიქსი)

***დარაჯები: მოძრავი კომიქსი*** () — 2008 წლის ამერიკული ანიმაციური მოკლემეტრაჟიანი ფილმების სერია, რომელიც წარმოადგენს ინტერნეტ და სატელევიზიო ფორმატის მოძრავ კომიქსებს, თავის მხრივ დაფუძნებულს კომიქსების სერიაზე *დარაჯები*. მისი ავტორები არიან ალან მური (ტექსტი) და დეივ გიბონსი (ილუსტრაციები).  სერია შედგება 25–30-წუთიანი სეგმენტებისგან. თითოეული ეფუძნება და სათაურში იყენებს წიგნის ორიგინალური თავების სათაურებს. როგორც მამრობითი, ასევე მდედრობითი სქესის პერსონაჟებს ახმოვანებს მსახიობი ტომ შტეხშულტე.  . სერია გამოვიდა DVD-ზე  2009 წლის მარტში, ფილმის *დარაჯები* გამოსვლასთან ერთად.

## სიუჟეტი
1985 წლის ოქტომბერში, საბჭოთა კავშირის ავღანეთში ომის პერიოდში, ბირთვული ომის წინა პერიოდში, დეპრესიაში ჩავარდნილი რორშახი, ერთ-ერთი კანონგარეშე გამოცხადებული სუპერგმირი, იწყებს ყოფილი შენიღბული სუპერგმირების მკვლელობების გამოძებას.

## ეპიზოდები
## საერთაშორისო მაუწყებლობა
## იხილეთ აგრეთვე
**დარაჯები*
**დარაჯები (ფილმი)*

## რესურსები ინტერნეტში
*ოფიციალური საიტი
*

## სქოლიო
კატეგორია:ამერიკული ფილმები
კატეგორია:ფილმები ალტერნატიულ ისტორიაზე
კატეგორია:DC Comics-ის ანიმაციური მოკლემეტრაჟიანი ფილმები
კატეგორია:დარაჯები
კატეგორია:სუპერგმირული ფილმები
კატეგორია:ფილმები ვიეტნამის ომზე
Watchmen: Music from the Motion Picture

***Watchmen: Music from the Motion Picture*** — საუნდტრეკი ფილმიდან „დარაჯები“. მასში შეტანილია ბობ დილანის მიერ დაწერილი სამი სიმღერა - "Desolation Row", "The Times They Are a-Changin'" და "All Along The Watchtower".

ფილმში გამოყენებულია ორიგინალურ კომიქსებში ნახსენები მუსიკა -  "The Times They Are a-Changin'", ჯიმი ჰენდრიქსის მიერ შესრულებული "All Along the Watchtower"; Simon & Garfunkel-ის "The Sounds of Silence"; ნენას "99 Luftballons"; Tears For Fears-ის "Everybody Wants to Rule the World"-ის ვერსია და ნატ კინგ კოულის "Unforgettable". ფილმისთვის Penteo-ს ტექნოლოგიის დახმარებით ამ სიმღერების ნაწილი 5.1 მოცულობითი ჟღერადობის ფორმატში იქნა გადაყვანილი. ბეიტსმა ახსენა, რომ ამ ცნობილ სიმღერებს შორის ჩასასმელი მუსიკის დაწერა სირთულეს წარმოადგენდა. სნაიდერმა და ბეიტსმა დილანისგან მიიღეს "The Times They Are a-Changin'"-ის გახანგრძლივების უფლება. ამრიგად, 3 წუთიანი სიმღერა 6 წუთს გაგრძელდა. დოქტორ მანჰეტენის ამბის ფონად ჟღერს ფილიპ გლასის "Prophecies" და "Pruit Igoe", რომლებიც თავდაპირველად დაიწერა 1983 წლის საკულტო ფილმისთვის „კოიანისკაცი“. ღამის ბუ II-ისა და აბრეშუმისებრ აჩრდილ II-ის სექსის სცენა ბუს ხომალდზე ნაჩვენებია ლეონარდ კოენის  "Hallelujah"-ს თანხლებით.  თავდაპირველად ამ სცენაში ზაკ სნაიდერმა გამოიყენა ელისონ კროუს მიერ ჩაწერილი ვარიანტი, მაგრამ იგი „ზედმეტად რომანტიკულად“ და „ზედმეტად სექსუალურად“ ჩათვალა იმ სცენებისთვის, რომელიც უბრალოდ ირონიული და  სასაცილო უნდა ყოფილიყო. კოენის ორიგინალური ვერსია საბოლოოდ ფილმში იქნა შეტანილი. My Chemical Romance, რომლის წევრები ამ კომიქსი მოყვარულები არიან, ასრულებენ დილანის "Desolation Row"-ს. იგი ჟღერს ფინალური ტიტრების პირველ ნახევარში. მეორე ნახევარშია კვლავ კოენის სიმღერა, "First We Take Manhattan".

1998 წლის გრემის დაჯილდოებაზე გამარჯვებული The Smashing Pumpkins-ის „The End Is the Beginning Is the End“, რომელიც შეტანილი იყო ფილმში „ბეტმენი და რობინი“, გამოყენებული იყო „დარაჯების“ პრომო ტრეილერში, მაგრამ არ მოხვდა საუნდტრეკულ ალბომში.

## სიმღერების სია
## იხილეთ აგრეთვე 
**Watchmen: Original Motion Picture Score*

## სქოლიო
კატეგორია:ფილმების საუნდტრეკები
კატეგორია:2009 წლის საუნდტრეკები
კატეგორია:დარაჯები
ათაბასკის ტბა

**ათაბასკის ტბა** () — დიდი მტკნარწყლიანი ტბა კანადაში, სასკაჩევანისა და ალბერტის პროვინციებში. მდებარეობს მდინარე მაკენზის სისტემის ზემო წელში, ზღვის დონიდან 213 მ სიმაღლეზე. მყინვარულ-ტექტონიკური წარმოშობისაა. გადაჭიმულია ნახევარმთვარისებურად, აღმოსავლეთიდან დასავლეთისაკენ 283 კმ-ზე. ზედაპირის ფართობი 7850 კმ², მაქსიმალური სიღრმე 124 მ. სანაპირო ხაზის სიგრძე ~1900 კმ. დასავლეთი ნაწილი წყალმარჩხია. ჩრდილოეთი ნაპირები მაღალია, კლდოვანი, სამხრეთი — დაბალი. იყინება ოქტომბრის ბოლოს. ტბის დასავლეთ დაბოლოებაში ჩაედინება მდინარე ათაბასკა, გამოედინება მონების მდინარე. განვითარებულია თევზჭერა. არის 23 სახეობის თევზი, მათ შორის: წერი, ფარგა, არქტიკული გოჭალა და კუმჟა. აღსანიშნავია, რომ 1961 წელს ტბაში დაიჭირეს კალმახი, რომლის წონამ სარეკორდო 46,3 კგ შეადგინა. ტბის ნაპირებზეა ოქროს საბადოები. ათაბასკის ტბის რაიონშია აგრეთვე ურანის მადნის საბადო. სამხრეთ ნაპირებთან მიბჯენილია ქვიშის დიუნები. ნაპირებზეა რამდენიმე დასახლება.

## იხილეთ აგრეთვე 
* მსოფლიოს უდიდესი ტბების სია 

## რესურსები ინტერნეტში 
კატეგორია:კანადის ტბები
კატეგორია:ტბები ანბანის მიხედვით